b'\n_START_ARTICLE_\nShutout\n_START_PARAGRAPH_\nV mo\xc5\xa1tvenih \xc5\xa1portih izraz shutout pomeni tekmo, v kateri eno mo\xc5\xa1tvo drugemu prepre\xc4\x8di, da bi zadelo. Izraz prihaja iz ameri\xc5\xa1ke angle\xc5\xa1\xc4\x8dine. Medtem ko so shutouti mogo\xc4\x8di v ve\xc4\x8dini pomembnej\xc5\xa1ih ameri\xc5\xa1kih \xc5\xa1portov, pa so skrajno nemogo\xc4\x8di v nekaterih \xc5\xa1portih, npr. ko\xc5\xa1arki._NEWLINE_Shutouti so obi\xc4\x8dajno posledica u\xc4\x8dinkovite igre v obrambi, \xc4\x8deprav gre kriviti tudi \xc5\xa1ibek nasprotnikov napad. Nekateri \xc5\xa1porti v statistikah shutoute pripisujejo posameznim igralcem, dolo\xc4\x8dneje vratarjem in za\xc4\x8detnim lovilcem.\n_START_SECTION_\nHokej na ledu\n_START_PARAGRAPH_\nV hokeju na ledu se shutout pripi\xc5\xa1e mo\xc5\xa1tvu, katerega vratar je uspe\xc5\xa1no obranil vse strele nasprotne ekipe in je igral celotno tekmo. Trenutni nosilec rekorda za najve\xc4\x8d shutoutov v rednem delu sezone lige NHL je Martin Brodeur s 123 shutouti. Mo\xc5\xa1tveni rekord za najve\xc4\x8d tekem brez prejetega gola v modernem hokeju na ledu nosi mo\xc5\xa1tvo Columbus Blue Jackets, ki je vknji\xc5\xbeilo 16 shutoutov med sezono 2006/07.\n_START_SECTION_\nNogomet\n_START_PARAGRAPH_\nV nogometu v Veliki Britaniji se shutout pripi\xc5\xa1e celotnemu mo\xc5\xa1tvu, obrambi ali le vratarju, ko igrajo celotno tekmo in ne prejmejo zadetka._NEWLINE_Izraz se je prvi\xc4\x8d pojavil v 30. letih. Izraz "clean sheet" (\xc2\xbbprazen list\xc2\xab), ki se uporablja v angle\xc5\xa1\xc4\x8dini, prihaja od komentatorjev tekem, ki so uporabljali liste papirja za popisovanje razli\xc4\x8dnih dogodkov med tekmo. \xc4\x8ce mo\xc5\xa1tvo ni prejelo zadetka, je list papirja ali vsaj del papirja, kamor bi komentator vpisoval tovrstno statistiko, ostal prazen. Odtod je nastal izraz\xc2\xa0\xc2\xbbprazen list\xc2\xab\xc2\xa0oziroma\xc2\xa0\xc2\xbbclean sheet\xc2\xab. Sam izraz\xc2\xa0\xc2\xbbprazen list\xc2\xab\xc2\xa0se v sloven\xc5\xa1\xc4\x8dini skrajno redko uporablja._NEWLINE_Ker v nogometu na tekmi obi\xc4\x8dajno pade nizko \xc5\xa1tevilo zadetkov, ni ni\xc4\x8d nenavadnega, \xc4\x8de katera ekipa ne zadene gola ali \xc4\x8de celo obe mo\xc5\xa1tvi ne zadeneta gola in se tekma kon\xc4\x8da z rezultatom 0-0. Tako se izraz\xc2\xa0\xc2\xbbclean sheet\xc2\xab\xc2\xa0uporablja predvsem v primerih, ko v obrambi disciplinirano mo\xc5\xa1tvo ve\xc4\x8dkrat zaporedoma ohrani svojo mre\xc5\xbeo nedotaknjeno. V nekaterih nogometnih ligah vratarju z najve\xc4\x8d\xc2\xa0\xc2\xbbclean sheet\xc2\xab\xc2\xa0v sezoni pripada posebna nagrada, prav tako pa dobro zvi\xc5\xa1a njegovo vrednost na trgu.\n_START_SECTION_\nRagbi\n_START_PARAGRAPH_\nShutouti v klasi\xc4\x8dnem ragbiju ali njegovi podzvrsti rugby league niso pogosti, a se dogajajo._NEWLINE_V evropskem ragbiju se izraz\xc2\xa0\xc2\xbbshutout\xc2\xab\xc2\xa0ne uporablja pogosto in se zato izraz ne nana\xc5\xa1a na evropski ragbi. Za odsotnost zadetka s strani enega mo\xc5\xa1tva se namesto shutouta ne uporablja noben drug specifi\xc4\x8den izraz._NEWLINE_V splo\xc5\xa1nem ima v obrambi disciplinirano mo\xc5\xa1tvo, kot tudi vedenjsko uravnote\xc5\xbeeno mo\xc5\xa1tvo (ki po nepotrebnem ne zapravlja strelov), dosti mo\xc5\xbenosti, da ne prejme zadetka. Kljub temu se shutout obi\xc4\x8dajno pripeti, ko je eden od nasprotnikov za razred bolj\xc5\xa1i. Primera sta tekmi \xc5\xa0kotska - \xc5\xa0panija 48-0 in Avstralija - Namibija 142-0.'